Die geheimsinnige see
You are here: Home » Content » Afrikaans Eerste Addisionele Taal Graad 6 » Die geheimsinnige see
Die werk wat mense doen
Ons is almal uniek
Rampe en ongelukke
Tags are descriptors added by lens makers to help label content, attaching a vocabulary that is meaningful in the context of the lens.This content is ...In these lensesGETIntPhaseLang Tags6th Afrikaans Content Course Assignment This module and collection are included inLens: Siyavula: Languages (Gr. 4-6)By: SiyavulaModule Review Status: In ReviewCollection Review Status: In Review
Inside Collection (Course): Afrikaans Eerste Addisionele Taal Graad 6
DIE GEHEIMSINNIGE SEEOns praat van die wêreld waarin ons leef as die "aarde." Eintlik is dit verkeerd, want daar is baie meer water as vasteland (mainland). As ons die wêreld sou verdeel in see en vasteland, sal daar 70% see en 30% vasteland wees. As die sirkel hieronder die aarde voorstel, hoe kan jy dit verdeel om aan te dui watter persentasie is water en watter persentasie is vasteland?Duisende jare gelede het die mense net die land geken en byna niks geweet van die wye en geheimsinnige oseaan nie. Die land was al wat belangrik was. Ons kan dit sien op hierdie "Wêreldkaart" wat 2 500 jaar gelede geteken is deur 'n Griekse geleerde, Hekatäus. Hierdie kaart stel die aarde voor as Europa, Asië en Noord-Afrika en die Middellandse See.Figure 1Die wêreldkaart van die Griekse geleerde Hekatäus (ongeveer 500 v.C.)Figure 2Die wêreldkaart vandagVerdeel nou in groepe en bespreek die volgende:Wat is die grootste verskille tussen die twee kaarte?Hoeveel vastelande is daar op ons wêreldkaart? Watter lande kan julle herken op Hekatäus se kaart? Wat is hulle name? Hoekom word die Middellandse See so genoem? Wat is die Griekse naam vir die oseaan?Table 1
SEEDIEREDie see is die tuiste van talle plante en diere. Die meeste seediere kom in die kuswaters naby die land voor. Kan jy enige van die volgende herken? Werk saam met 'n maat en skryf die name neer van die seediere wat julle herken. Kies uit die lys hieronder.seeperdjie; kreef; haai; rob; dolfyn; paling; pikkewyn; walvis:Figure 3
Leer nou die spelling van hierdie seediere se name.
MONDELINGJy het nou 'n gesprek tussen 'n haai en 'n duiwelvuurvis ontsyfer. Hier gaan nou nog 'n gesprek volg, maar hierdie slag is jy ook 'n vis. Jy kan enige vis of seedier wees. Jou maat gaan die onderstaande vrae vra en jy moet hulle kan beantwoord. Jy sal dus 'n bietjie inligting moet insamel oor die vis of seedier wat jy wil wees. Jy en jou maat gaan beurte maak om die vrae te stel. Ons kan mos ook sê julle gaan beurte maak om 'n onderhoud te voer. Onthou om in volsinne te antwoord.ONDERHOUDJulle kan die antwoorde neerskryf as julle wil.(a) Wat is jou naam? (Watter soort seedier of vis is jy?) (a) Beskryf hoe jy lyk: (a) Waar of wat is jou woonplek?(a) Wat eet jy en hoe kry jy jou kos in die hande?(a) Wie of wat is jou vyande en hoekom? (a) Hoe plant jy voort? (How do you reproduce?)(a) Hoe beweeg jy?(a) Het jy enige eienaardige gewoontes? (Do you have any strange habits?) Vertel ons daarvan.Table 3
ASSESSERING: MONDELING – onderhoud voer
SKRIFTELIKE WERKSkryf nou 'n kort verslag oor die seedier of vis waaroor jy gepraat het. Beskryf dieselfde dinge soos wat jy dit gedoen het terwyl jy mondeling gepraat het.watter soort seedier of vis jy is; jou voorkoms; jou woonplek; jou kos; jou vyande; waar jy jou eiers lê; hoe jy beweeg; enige eienaardige gewoontesSkryf ongeveer ag tot tien sinne. Die titel moet die naam van jou vis of seedier wees.Table 4
STILLEESTOETSLees die onderstaande leesstuk oor visse se uitwendige kenmerke. Beantwoord die vrae.Table 5
Visse gebruik hulle vinne om mee te swem. Die stertvin is soos 'n roer. Dit stuur en dryf die vis aan deur die water. Die borsvinne, een aan elke kant, is soos ons arms en word gebruik om mee te draai, te duik en te stop. Die rugvin en anaalvin hou die vis regop. Die buikvin, een aan elke kant, is soos ons bene en help die vis om boontoe te swem in die water.Beantwoord nou die volgende vrae deur slegs W (waar) O (onwaar) of OB (onvoldoende besonderhede) te skryf.(a) Visse gebruik hulle skubbe om mee te swem. (b) Hierdie vis het vyf soorte vinne. (c) Die stertvin stuur die vis deur die water. (d) Die borsvinne doen die werk van arms. (e) Die rugvin en anaalvin hou die vis regop. (f) Hierdie vis het twee buikvinne wat hom help om te duik. (g) Die vis se oor sit agter die oog. (h) Hierdie vis het nie tande nie. (i) Die buikvin is onder sy maag. (j) Die vis het nie ooglede nie. SELFASSESSERING ONDER LEIDING VAN DIE OPVOEDER:Table 6
VERKLEINWOORDEAs iets klein is, skryf ons gewoonlik –ie, --jie, --tjie, --pie, --kie of –etjie agteraan die woord.(a) Lees die paragraaf oor die bloublasie en onderstreep al die verkleinwoorde.Omdat ons net 'n klein deeltjie van sy liggaampie bo die water sien, is die bloublasie soos 'n ysbergie. Die grootste deel is onder die water. Die bloublasie is eintlik 'n kolonietjie diertjies. Onder die water hang daar tentakeltjies waarmee hy klein vissies verlam. Die deeltjie wat op die branders dryf, word uit 'n klein gaskliertjie in sy sytjie gevul. Die kleintjies bly na geboorte vasgeheg totdat hulle groot genoeg is om weg te dryf.Selfassessering onder leiding van die opvoeder.Leer nou hierdie spelreëls oor verkleinwoorde.Jou opvoeder sal jou kennis en spelling toets.
Assessering Table 7
2.3 gebruik die addisisionele taal om inligting oor te dra:
2.3.3 beskryf 'n proses;
2.3.5 gesels oor 'n onderwerp waaroor voorbereiding gedoen is;
2.3.6 voer 'n klasopname uit (soos voer onderhoude met klasmaats en teken reaksies op 'n tabel of grafiek aan);
2.4.2 voer gedigte, liedjies en eenvoudige toneelstukke op;
2.4.4 verbeel haar/hom moontlikhede en beskryf dit.
3.2 toon, op 'n eenvoudige manier, begrip van sommige elemente van poësie:
3.2.1 woorde wat rym;
3.3 lees vir inligting:
3.3.4 lees tekste oor die kurrikulum heen (soos handboeke van ander leerareas);
3.7.2 gebruik 'n woordeboek;
3.7.3 demonstreer 'n leeswoordeskat van ongeveer 3 000 tot 5 000 alledaagse woorde. Indien leerders hul addisionele taal vir leer in 'n ander leerarea gebruik, behoort hulle na 5 000 woorde te mik.
4.1.3 gebruik 'n raam of struktuur om 'n eenvoudige verslag te skryf (soos vir 'n wetenskapeksperiment);
4.5 verstaan die skryfproses:
4.5.1 skryf konsepweergawes (kladwerk), lees dit krities deur, kry terugvoering van die onderwyser en klasmaats en herskryf dit.
5.1.2 verkry en gebruik inligting uit materiaal wat in Tale en ander leerareas gebruik word;
5.1.3 toon die vermoë en kennis om woordeskat uit ander leerareas te gebruik.
6.1.2 woorde met enkel- en dubbelvokale en-konsonante (soos: wanneer, gelukkig);
6.2.6 die enkelvoud- en meervoudsvorm, verkleiningsvorm (ook van meerlettergrepige woorde) en geslagsvorme van alledaagse woorde (soos skool/skole; span/spanne; speletjie; kettinkie; broer/suster; man/vrou);
6.2.7 verbuiging van adjektiewe, alledaagse trappe van vergelyking en intensiewe vorme (soos: jong, sagte, vroeër, vroegste, dolverlief);
6.2.8 persoonlike, besitlike, vraende en betreklike voornaamwoorde;
MemorandumDie Amerikas verskyn nie op Hekatäus se kaart nie, en ook nie die hele Afrika nie. sewe Italië, Griekeland, Wes-Europa (Spanje, Portugal, Frankryk) Noord-Afrika, Egipte Tussen Noord-Afrika en Europa (in die middel) Okeanos2.walvis pikkewyn rob seeperdjie kreef dolfyn paling haai5.(a) O(b) W(c) W(d) O(e) W(f) W(g) OB(h) OB(i) W(j) W6. (a)deeltjie liggaampie bloublasie ysbergie kolonietjie diertjies tentakeltjies vissies deeltjie gaskliertjie sytjie kleintjies
« Previous module in collection Geldeenhede
Collection home: Afrikaans Eerste Addisionele Taal Graad 6
Next module in collection » Nuwe woorde
This work is licensed by Siyavula Uploaders under a Creative Commons Attribution License (CC-BY 3.0), and is an Open Educational Resource. Last edited by Siyavula Uploaders on May 19, 2009 10:32 am -0500. Add to a lens